  Майя Бывальцева Удмуртиысь кивалтэтлэн ёзчиосыз 2015-тӥ ар понна табышъёссэс шараязы. Со сярысь ивортон 12-тӥ куартолэзе поттэмын улосвыллэн нимлыко сайтаз. Удмуртиысь кивалтэтлэн тӧроез Виктор Савельев 2015-тӥ арын 6 миллион 630 сюрс манет басьтӥз. Солэн асъетаз вань дача пуктон понна музъем (2 499,37 кв. м.), нимаз корка пуктыны музъем (2 424 кв. м.), улон корка (80,6 кв. м.), улон корка (404,2 кв. м.), ньыль висъетэн патерлэн ньыльмос люкетэз (174 кв. м.), патер (97,8 кв. м.). Автопарказ Порше Кайен пичи машина, «Казанка 5 М4» пыж, «Крестлайнер» пыж, кык YAMAHA VX Gruiser гидроцикл. Виктор Савельевлэн кузпалыз кылем арын 1 миллион 65 сюрс манет басьтӥз. Солэн асъетаз: дача пуктыны музъем (2 499,42 кв.м.), улон корка пуктыны музъем (2088 кв. м.), нимаз улон юртэз уже кутыны музъем (835 кв. м), улон корка (422,4 кв.м.), улон корка (209,8 кв. м.), улон корка (695,9 кв. м.), патер (156,8 кв. м.), ньыль висъетэн патерын ньыльмос люкетэз (174 кв. м.) но гараж. Автомобилез асъетаз ӧвӧл. Улосвыл тӧролэн но кивалтэтлэн администарцизылэн кивалтӥсез Андрей Гальцин — 3 миллион 286 сюрс манет. Недвижимостез асъетаз ӧвӧл. Вань «Уфимка 21» пыжез. Андрей Гальцинлэн кузпалыз 2015-тӥ арын табыш ӧз басьты. Асъетаз музъем кесэг (675 кв. м.) но улон корка (30,4 кв. м). Автомобильёсыз Mitsubishi Pajero sport 3.0 но TOYOTA ALPHARD. Удмуртиысь кивалтэтлэн тӧроезлэн воштӥсез Андрей Кузнецов — 2 миллион 375 сюрс манет. Асъетаз: нимаз корка пуктыны музъем (1 642 кв. м.), кык этажъем улон корка (302,7 кв. м.), гараж (103 кв. м.). Автопарказ Mitsubishi Pajero но Хонда Аккорд пичи машинаос, «Нептун-500» мотолодка, «ЛАВ» автоприцеп. Кивалтэтлэн тӧроезлэн воштӥсез Сергей Фефилов — 4 миллион 63 сюрс манет. Асъетаз: сад-бакча музъем (600 кв. м.), сад-бакча ужъёсты нуыны улон корка пуктыны луонлыкен музъем (67,9 кв. м.), кык висъетэн патерлэн ӝыныез (67,9 кв.м.), кык висъетэн патер (57,7 кв.м.), гараж (45,1 кв.м.), сад-бакча корка пуктӥськемъёсын (20,25 кв.м.), улон корка (102 кв. м.), улон корка (191 кв. м.). Сергей Фефиловлэн автопарказ: Тойота Лэнд Крузер Прадо пичи машина, «Прогресс-2 м» судно, КМЗ -8136 автоприцеп. Сергей Фефиловлэн кузпалыз 615 сюрс манет басьтӥз. Асъетаз: ньыль висъетэн патерлэн ӝыныез (67,9 кв. м.), кык висъетэн патер (54,17 кв.м.), одӥг висъетэн патерлэн витьмос люкетэз (34 кв. м.), одӥг висъетэн патер (34,5 кв. м.). Кивалтэтлэн тӧроезлэн воштӥсезлэн Сергей Токаревлэн табышез 6 миллион 200 сюрс манет, улон интылы субсидиез лыдэ басьтыса. Кузпалыз 2015-тӥ арын 84 сюрс манет басьтӥз. Токаревъёслэн вань 200,4 квадрат метръем улон корказы. Со сяна, тӧролэн воштӥсезлэн декларацияз пусъемын подсобной возёс нуыны музъем кесэг (2 558 кв.м.), оглом 34 гектар пала 2 музъем паез (эшшо одӥгез кузпалызлэн) но кык висъетэн патер (65,5 кв. м.). Элькунысь гурт возёсъя азьвыл министрлэн асъетаз нокыӵе автотранспортэз ӧвӧл. Кузпалызлэн асъетаз вань Mitsubishi Pajero Sport, КАМАЗ 45143 автомашинаос, СЗАП — 8551 автоприцеп. Удмуртилэн тӧроезлэн Росси азьмуртэз бордын ужась представительствоезлэн кивалтӥсез Светлана Смирнова 2015-тӥ арын 4 миллион 200 сюрс манет пала табыш басьтӥз. Кузпалыз — 769 сюрс манет. Кивалтэтлэн тӧроезлэн воштӥсезлэн асъетаз куинь висъетэн патер (74,9 кв.м.), озьы ик машина пуктон кык инты. Смирновалэн кузпалызлэн асъетаз подсобной возёс нуыны музъем (2 000 кв.м.), кык висъетэн патер (128,8 кв. м.), гараж но Lexus RX 350 машина. Тегъёс: Политика ВикторСавельев АндрейГальцин кивалтэт экономиканоконьдонужпумъёс СветланаСмирнова  